News Update: ‘รุ่งเรืองร่วมกัน’ เริ่มเห็นผล เศรษฐีจีนตื่นตัวบริจาคเงินปีนี้ 5 พันล้านดอลลาร์ บริษัทเทคโนโลยี เตรียมควักบริจาคเพิ่มหลักหมื่นล้าน - FINNOMENA
สำนักข่าว Bloomberg รายงานว่า มหาเศรษฐีจีน 7 ราย ได้บริจาคเงินเพื่อการกุศลในปีนี้ไปแล้วกว่า 5,000 ล้านดอลลาร์ สูงกว่าเงินบริจาคของปีที่แล้วถึง 20% หลัง ปธน.สี จิ้นผิง เร่งผลักดันนโยบาย ‘ความเจริญรุ่งเรืองร่วมกัน’ เพื่อลดช่องว่างความมั่งคั่งของประเทศ
27 ส.ค. 2564

สำนักข่าว Bloomberg รายงานว่า มหาเศรษฐีจีน 7 ราย ได้บริจาคเงินเพื่อการกุศลในปีนี้ไปแล้วกว่า 5,000 ล้านดอลลาร์ สูงกว่าเงินบริจาคของปีที่แล้วถึง 20% หลัง ปธน.สี จิ้นผิง เร่งผลักดันนโยบาย ‘ความเจริญรุ่งเรืองร่วมกัน’ เพื่อลดช่องว่างความมั่งคั่งของประเทศ
ปธน.สี จิ้นผิง เน้นย้ำเรื่องการกระจายความมั่งคั่งในจีน โดยได้กล่าวคำว่า ความเจริญรุ่งเรืองร่วมกัน  ไปแล้วอย่างน้อย 65 ครั้ง ในสุนทรพจน์และประชุมต่างๆ ในปีนี้ ซึ่งมากกว่าปีก่อน ที่กล่าวถึงเพียง 30 ครั้ง ถึง 2 เท่า
รายละเอียดของนโยบายดังกล่าวยังไม่แน่ชัด แต่ทางการจีนได้ระบุแนวคิด “Third distribution of wealth” คือ การให้กลุ่มคนและธุรกิจที่มีรายได้สูงตอบแทนสังคมมากขึ้น ควบคู่ไปกับการดูแลแทรกแซงจากภาครัฐ
ในการประชุมระดับสูง เมื่อวันที่ 17 ส.ค. ทางการจีนกล่าวว่า ควรมีการปรับรายได้ส่วนเกินจากกลุ่มคนและธุรกิจที่มีรายได้สูงมาสู่สังคมมากขึ้น
สื่อทางการจีนมองว่า พันธะทางศีลธรรม และความคาดหวังจากสังคม จะเป็นแรงผลักดันให้คนรวยสุดในประเทศแจกจ่ายรายได้ส่วนตัวบางส่วนมาสู่สังคมมากขึ้น
ตามข้อมูลการจัดอันดับของการกุศลจีน ยอดบริจาคเพื่อการกุศลรวมของปีนี้อยู่ที่ 5,000 ล้านดอลลาร์แล้ว ซึ่งมากกว่ายอดรวมทั้งหมดของปีที่แล้วที่ 4,200 ล้านดอลลาร์ 
แรงสนับสนุนของสื่อทางการและสื่อออนไลน์อื่นๆ ทำให้ยอดบริจาคเพื่อช่วยเหลือปัญหาน้ำท่วมในมณฑลเหอหนานสูงกว่า 600 ล้านดอลลาร์แล้ว โดยเงินบริจาคส่วนใหญ่มาจากบริษัทที่มีชื่อเสียง และเหล่าคนดังที่ร่ำรวย
บริษัทเทคโนโลยีจีนขนาดใหญ่มีแผนบริจาคกำไรของบริษัททั้งในปัจจุบันและอนาคตแก่การกุศลเช่นกัน โดย Tencent เตรียมจัดสรรเงิน 15,000 ล้านดอลลาร์ในโครงการความรับผิดชอบต่อสังคม และ Pinduoduo มีแผนนำกำไร 10,000 ล้านหยวนไปพัฒนาเกษตรกรรมในประเทศจีน
อ้างอิง: https://www.bloomberg.com/news/articles/2021-08-26/billionaire-donations-soar-in-china-push-for-common-prosperity?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
สีจิ้นผิง
เศรษฐกิจจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA